นึกว่าจะมีรีวิวร้านนี้แล้ว ถ้าไม่อร่อยก็ไม่อยากทำ แต่กินแล้วถูกใจ ร้านอยู่ตรงข้ามโรงเรียนมหิดลวิทยานุสรณ์ (ประตู 5) เป็นร้านรถเข็น อยู่หน้าร้านเสริมสวย (แต่ไม่ค่อยเป็นจุดสังเกต สังเกตปากซอยที่มีร้านขายยาใหญ่ๆ เป็นอาคารพาณิชย์อยู่ริมถนน) 

เปิดเทอมนร. นศ. เต็มร้านตลอด แล้วก็หมดเร็วด้วย เคยไป2ทุ่มก็อดกินเสียแล้ว แต่ช่วงนี้ปิดเทอม ลูกค้าทยอยเข้า

สั่งบะหมี่เป็ดย่าง เส้นบะหมี่อร่อย ไม่มีกลิ่นใบเตยออกมา แต่สีสวยดี โปะหน้าด้วยเป็ดย่างชิ้นเล็กๆ เรียงมาสวย เป็ดไม่เหม็นสาบ 35 บาท

ข้าวหมูแดง 30 บาท ข้าวหุงกำลังดี ตัวหมูแดงฉ่ำๆ น้ำราดรสออกหวาน ไม่เข้มข้นมาก แต่โดยรวมอร่อยเลย มีต้นหอมสดๆเต็มแก้ววางอยู่บนโต๊ะ ชอบมาก